Skolas
Skolas on küla (skrajciems ehk hajaküla) Lätis Gulbene piirkonnas Stāmeriena vallas. Küla asub valla keskosas paigas, kus Ludzupīte (Pogupe) jõgi Ludzi järvest välja voolab. Asulas on Skolase bussipeatus. Looduskaitse all on pärn ümbermõõduga 4,11 meetrit ja tamm ümbermõõduga 4,51 meetrit. Seal asuvad Skolase muinaskalmed on muinsusmälestisena riikliku kaitse all. Aastal 2007 oli külas 6 elanikku.